Tuapsė

Tuapsė () – miestas Rusijoje, Krasnodaro krašte, uostamiestis Juodosios jūros pakrantėje, prie Tuapsės upės žiočių, Kaukazo papėdėje; rajono centras. Transporto mazgas: geležinkelio stotis prie linijos į Sočį, plentai į Novorosijską, Sočį, Apšeronską. Naftos perdirbimo, maisto (duonos, mėsos) pramonė, laivų remontas. Turizmas, kurortai. Veikia krašto, Tuapsės gynybos muziejai, teatras.

 Gyventojai 
2010 m. 75,2 % Tuapsės gyventojų buvo rusai, 8,5 % – armėnai, 1,9 % – ukrainiečiai, 1,3 % – adygai (čerkesai).

 Istorija 
1838 m. rusai prie Tuapsės žiočių pastatė karinį įtvirtinimą, kurį pavadino Aleksėjaus Veliaminovo garbei. Netrukus tvirtovę sugriovė čerkesai šapsugai. 1857–1859 m. veikė turkų tvirtovė, bet vėliau užimta rusų. 1864 m. per Tuapsės uostą iš Čerkesijos į Osmanų imperiją išsikraustė didelė dalis čerkesų. 1864 m. įkurta Veliaminovskajos stanica. 1896 m. gyvenvietė pervadinta į Tuapsę, o 1916 m. tapo miestu, tais pačiais metais ją pasiekė geležinkelis. Miestas buvo smarkiai apgriautas per II pasaulinį karą.

 Sportas 
 FK Tuapsė (futbolo klubas);

 Šaltiniai 

Kategorija:Krasnodaro krašto miestai
Kategorija:Rusijos kurortai